**Tremur în ger**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aşteaptă-mă şi-am să-ţi dezleg cordonul

Ce-ți strânge trupul fin peste mijloc,

Am să-ţi ating cu buzele tendonul

Ca să te-aprinzi, când gleznele iau foc

Am să le-anin pe umeri să-mi răsfețe

Obranjii-ncinși de dorul tău, nebun

Am să te mușc de sâni ca musca ţeţe

Din dragoste, nu ca să mă răzbun

Că uneori până la gât în cadă

Te-afunzi printre arome și mister

În timp ce eu ca omul de zăpadă

Privesc pe geam, tremur flămând și sper.

- Striveşti în cupa nopţilor păcate

Şi mă-ndoiesc că tu eşti muritor,

Străbaţi barbar, lipsit de-anxietate,

Mătasea pielii calde, pe picior

Sărutul de jăratic lasă urme,

Mă-nnebuneşti urcând diametral

Pe dealurile sânilor când turme

De demoni trec prin sânge. Ireal

E tot ce simt. O menghină de aur,

Îmbrăţişarea ta peste mijloc,

Pătrunzi adânc în mină, ce tezaur

Descoperi între coapsele de foc?

Ioan Grigoraș Liliana Trif